

**Қостанай облысының әкімшілік-аумақтық құрылысындағы өзгерістер туралы**

Қостанай облысы мәслихатының 2014 жылғы 8 желтоқсандағы № 343 шешімі және Қостанай облысы әкімдігінің 2014 жылғы 8 желтоқсандағы № 17 қаулысы. Қостанай облысының Әділет департаментінде 2015 жылғы 15 қаңтарда № 5309 болып тіркелді

      "Қазақстан Республикасының әкімшілік-аумақтық құрылысы туралы" 1993 жылғы 8 желтоқсандағы Қазақстан Республикасы Заңының 11-бабының 3) тармақшасына сәйкес және аудандық өкілді және атқарушы органдардың пікірін ескере отырып, Қостанай облысының әкімдігі **ҚАУЛЫ ЕТЕДІ** және Қостанай облыстық мәслихаты **ШЕШІМ ҚАБЫЛДАДЫ:**

      1. Барлық тұрғындардың қоныс аударуына байланысты Қамысты ауданы Бестөбе ауылдық округінің Қоянды ауылы таратылсын.

      2. Тұрғындарының саны 50 адамнан кем мына елді мекендер таратылсын:

      Қамысты ауданы Орқаш ауылдық округінің Тауықсор ауылы;

      Қамысты ауданы Горький ауылдық округінің Целинное ауылы;

      Қамысты ауданы Свободный ауылдық округінің Попович ауылы;

      Қамысты ауданы Бестөбе ауылдық округінің Оразқопа ауылы;

      Меңдіқара ауданы Введен ауылдық округінің Милютинка ауылы;

      3. Таратылған елді мекендер енгізілсін:

      Тауықсор ауылы Қамысты ауданы Орқаш ауылдық округінің Орқаш ауылының құрамына;

      Целинное ауылы Қамысты ауданы Горький ауылдық округінің Адаевка ауылының құрамына;

      Попович ауылы Қамысты ауданы Свободный ауылдық округінің Свободное ауылының құрамына;

      Оразқопа ауылы Қамысты ауданы Бестөбе ауылдық округінің Бестөбе ауылының құрамына;

      Милютинка ауылы Меңдіқара ауданы Введен ауылдық округінің Введенка ауылының құрамына.

      Қайта құрылсын:

      Орқаш ауылдық округі Қамысты ауданының Орқаш ауылы болып;

      Свободный ауылдық округі Қамысты ауданының Свободное ауылы болып;

      Бестөбе ауылдық округі Қамысты ауданының Бестөбе ауылы болып;

      Горький ауылдық округі Қамысты ауданының Адаевка ауылы болып.

      4. Осы қаулы мен шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі.

*Қостанай*

*облысының әкімі                            Н. Садуақасов*

*Сессия төрайымы                            Ә. Сауденова*

*Қостанай облыстық*

*мәслихатының хатшысы                       С. Ещанов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК